CELEX: 32009R0115
Language: lt
Date: 2009-02-06 00:00:00
Title: 2009 m. vasario 6 d. Komisijos reglamentas (EB) Nr. 115/2009, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Bleu des Causses (SKVN))

7.2.2009   
            
            
               LT
            
            
               Europos Sąjungos oficialusis leidinys
            
            
               L 38/28
            
         
      KOMISIJOS REGLAMENTAS (EB) Nr. 115/2009
   2009 m. vasario 6 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Bleu des Causses (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Pagal Reglamento (EB) Nr. 510/2006 9 straipsnio 1 dalies pirmą pastraipą ir jo 17 straipsnio 2 dalį Komisija išnagrinėjo Prancūzijos pateiktą saugomos kilmės vietos nuorodos „Bleu des Causses“, įregistruotos Komisijos reglamentu (EB) Nr. 1107/96 (2), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją – patikslinti pieno apdorojimo ir priedų naudojimo gaminant „Bleu des Causses“ sūrį sąlygas. Taikant šiuos metodus siekiama užtikrinti, kad būtų išsaugotos svarbiausios SKVN žymimo produkto savybės.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros.
            
         
               (4)
            
            
               Pagal Reglamento (EB) Nr. 1898/2006 (3) 18 straipsnio 2 dalį ir Reglamento (EB) Nr. 510/2006 17 straipsnio 2 dalį reikia paskelbti pagrindinę produkto specifikacijos informaciją,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Bleu des Causses“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų konsoliduota santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. vasario 6 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      (3)  OL L 369, 2006 12 23, p. 1.
   
      I PRIEDAS
      Patvirtinami tokie saugomos kilmės vietos nuorodos „Bleu des Causses“ specifikacijos pakeitimai:
      
         
            „Gamybos būdas“
         
      
      Specifikacijos 5 punktas, kuriame aprašomas produkto gamybos būdas, papildomas šiomis nuostatomis:
      
         „(…) Pienas fermentuojamas tik naudojant šliužo fermentą.
         Prieš koaguliaciją tirštinti pieną iš dalies pašalinant dalį skystųjų medžiagų draudžiama.
         Be pieno žaliavos, vieninteliai ingredientai, pagalbinės gamybos medžiagos ar gamybos metu leistini pieno priedai yra šliužo fermentas, nekenksmingų bakterijų kultūros, mielės, pelėsiai, kalcio chloridas ir druska.
         (…) Pieno žaliavą, gaminamus produktus, varškę ir šviežią sūrį laikyti neigiamoje temperatūroje draudžiama.
         (…) Šviežią ir nokinamą sūrį laikyti modifikuotoje atmosferoje draudžiama.“
      
   
   
      II PRIEDAS
      SANTRAUKA
      
         Tarybos reglamentas (EB) Nr. 510/2006 dėl žemės ūkio produktų ir maisto produktų saugomų geografinių nuorodų ir saugomų kilmės vietos nuorodų
      
      „BLEU DES CAUSSES“
      
         EB Nr.: FR-PDO-0117–0108/2006 03 29
      
      SKVN (X) SGN ( )
      Šioje santraukoje informacijos tikslais pateikiama pagrindinė produkto specifikacijos informacija.
      1.   Kompetentinga valstybės narės įstaiga
      
                  Pavadinimas
               
               
                  :
               
               
                  Institut National de l’Origine et de la Qualité
               
            
                  Adresas
               
               
                  :
               
               
                  51 rue d’Anjou – 75 008 Paris
               
            
                  Tel.
               
               
                  :
               
               
                  +33 (0)1 53 89 80 00
               
            
                  Faksas
               
               
                  :
               
               
                  +33 (0)1 53 89 80 60
               
            
                  El. paštas
               
               
                  :
               
               
                  info@inao.gouv.fr
               
            2.   Grupė
      
                  Pavadinimas
               
               
                  :
               
               
                  Syndicat du Bleu des Causses
               
            
                  Adresas
               
               
                  :
               
               
                  BP9 – 12004 RODEZ Cedex
               
            
                  Tel.
               
               
                  :
               
               
                  +33 (0)5 65 76 53 53
               
            
                  Faksas
               
               
                  :
               
               
                  +33 (0)5 65 76 53 00
               
            
                  El. paštas
               
               
                  :
               
               
                  françoise.lebrou@valmont.fr
               
            
                  Sudėtis
               
               
                  :
               
               
                  gamintojai ir (arba) perdirbėjai (X) kiti ( )
               
            3.   Produkto rūšis
      
                  1.3 Klasė:
               
               
                  Sūriai
               
            4.   Specifikacija
      (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      4.1.   Pavadinimas
      „Bleu des Causses“
      4.2.   Apibūdinimas
      Tai iš nenugriebto karvės pieno gaminamas, pelėsinis, neslėgtas, nekaitintas, 45 % riebumo sūris; 100 g sūrio yra 53 g sausųjų medžiagų. Jis būna plokščios rutulio formos, sveria nuo 2,3 iki 3 kg.
      Sūrio paviršius turi būti švarus, be pernelyg didelių dėmių.
      4.3.   Geografinė vietovė
      Rouergue ir dvi atšakos į vakarus link Causses du Quercy ir į rytus link Lozeros Causses bei Margeride granito masyvo dalis, tai apima Aveyron departamento dalį ir gretimų Lot, Lozère, Gard ir Héraut departamentų dalis, t. y. šių komunų teritorijas:
      
                   
               
               
                  
                     
                        Aveyron departamentas
                  
                  
                               
                           
                           
                              
                                 Millau ir Villefranche-de-Rouergue rajonai: visos komunos.
                           
                        
                               
                           
                           
                              
                                 Baraqueville, Bozouls, Cassagnes-Bégonhès, Conques, Entraygue-sur-Truyère, Espalion, Estaing, Laguiole, Laissac, Marcillac-Vallon, Naucelle, Pont-de-Salars, Requista, Rignac, Rodez-Nord, Rodez-Sud, Saint-Amans-des-Cots, Saint-Chély-d’Aubrac, Saint-Geniez-d’Olt ir La Salvetat-Peyrales kantonai: visos komunos.
                           
                        
            
                   
               
               
                  
                     
                        Lot departamentas
                  
                  
                               
                           
                           
                              
                                 Cahors, Cajarc, Castelnau-Montratier, Catus, Labastide-Murat, Lalbenque, Lauzes, Limogne-en-Quercy, Luzech, Montcuq, Puy-L’Evêque ir Saint-Géry kantonai: visos komunos.
                           
                        
                               
                           
                           
                              
                                 Gourdon kantonas: Saint-Circq-Souillaguet, Saint-Projet ir Le Vigan komunos.
                           
                        
                               
                           
                           
                              
                                 Livernon kantonas: Boussac, Brengues, Cambes, Corn, Durbans, Espagnac-Sainte-Eulalie, Espedaillac, Flaujac-Gare, Grezes, Livernon, Quissac ir Reilhac komunos.
                              
                           
                        
                               
                           
                           
                              
                                 Payrac kantonas: Cales, Lamothe-Fénelon, Loupiac, Nadaillac-de-Rouge, Payrac, Reilhaguet ir Le Roc komunos.
                              
                           
                        
                               
                           
                           
                              
                                 Saint-Germain-du-Bel-Air kantonas: Lamothe-Cassel, Montamel, Saint-Chamarand, Soucirac, Ussel ir Uzech komunos.
                              
                           
                        
                               
                           
                           
                              
                                 Souillac kantonas: Gignac, La Chapelle-Auzac, Lanzac ir Souillac komunos.
                              
                           
                        
            
                   
               
               
                  
                     
                        Lozère departamentas
                  
                  
                               
                           
                           
                              
                                 Aumont-Aubrac, Chanac, La Canourgue, Le Malzieu-Ville, Le Massegros, Marvejols, Meyrueis, Saint-Chély-d’Apcher ir Sainte-Enimie kantonai: visos komunos.
                              
                           
                        
                               
                           
                           
                              
                                 Bleymard kantonas: Allenc, Chavenet ir Sainte-Hélène komunos.
                              
                           
                        
                               
                           
                           
                              
                                 Florac kantonas: Florac, Ispagnac, Saint-Laurent-de-Trèves ir Vebron komunos.
                              
                           
                        
                               
                           
                           
                              
                                 Mende kantonas: Badaroux, Balsièges, Brenoux, Lanuéjols, Mende, Saint-Bauzile ir Saint-Etienne-du-Valdonnez komunos.
                              
                           
                        
                               
                           
                           
                              
                                 Saint-Germain-du-Teil kantonas: Chirac, Le Monastier-Pin-Moriès, Saint-Germain-du-Teil ir Saint-Pierre-de-Nogaret komunos.
                              
                           
                        
            
                   
               
               
                  
                     
                        Gard departamentas
                     :
                  
                     Trèves komuna.
               
            
                   
               
               
                  
                     
                        Hérault departamentas
                     :
                  
                     Pégairolles-de-l’Escalette komuna.
                  
               
            4.4.   Kilmės įrodymas
      Kiekvienas pieno gamintojas, perdirbimo ir nokinimo įmonė užpildo tinkamumo deklaraciją, kurią užregistruoja INAO ir pagal kurią ši gali nustatyti visus ūkio subjektus. Visi ūkio subjektai privalo INAO pateikti apskaitos knygas ir kitus pieno bei sūrių kilmei, kokybei ir gamybos sąlygoms patikrinti reikalingus dokumentus.
      Siekiant patikrinti SKVN žymimo produkto savybes, atliekamas analitinis ir organoleptinis tyrimas, skirtas užtikrinti šiam tyrimui pateiktų produktų kokybę ir tipiškumą.
      4.5.   Gamybos metodas
      Pienas turi būti gaunamas, o sūriai gaminami tik nustatytoje geografinėje vietovėje. Sūriai brandinami Causses rūsiuose, esančiuose Campagnac, Cornus, Millau, Peyreleau, Sainte-Affrique (Aveyron) kantonų teritorijoje, Trèves komunoje (Gard), ir Pégairolles-de-l’Escalette (Hérault) komunoje.
      „Bleu des Causses“ gaminamas pagal tokią tradiciją: žalias nenugriebtas pienas, rauginamas šiltai (30 °C), išrūgos maišomos ir smulkinamos, dedamos į formas su skylutėmis. Pasėjus penicillium pelėsį, nuvarvintas, pasūdytas ir nuvalytas sūris subadomas adatomis, kad pelėsis galėtų daugintis šaltame rūsio aplinkoje. Brandinama 3–6 mėnesius (ne trumpiau kaip 70 dienų).
      4.6.   Ryšys
      „Bleu des Causses“ sūrio kilmė tokia pat sena, kaip ir Rokforo sūrio. Tose apylinkėse gyvenantiems valstiečiams buvo įprasta iš karvės pieno pagamintus sūrius sudėti natūraliose kalkinių uolienų olose, kurių angos išeidavo į šiaurės pusę ir kur vyraudavo šalti ir drėgni vėjai. Iš pradžių sūris, pavadintas „Bleu de l’Aveyron“, buvo pripažintas dekretu 1937 metais, po to Millau teismo sprendimu 1953 metais pavadinimui „Bleu des Causses“ buvo suteikta kilmės vietos nuoroda, patvirtinta 1979 m. gegužės 21 d. dekretu.
      „Bleu des Causses“ tipiškumas yra glaudžiai susijęs su Causses vietove, iš kurios jis kilęs – joje vyrauja kalkakmenis, ji uolėta ir sausa – ir su brandinimo specifika: paprastai sūris lėtai brandinamas karstinėse įdubose esančiose natūraliose olose, kur cirkuliuoja šalti ir drėgni oro srautai.
      4.7.   Kontrolės institucija
      
                  Pavadinimas
               
               
                  :
               
               
                  Institut National de l’Origine et de la Qualité (INAO)
               
            
                  Adresas
               
               
                  :
               
               
                  51, Rue d’Anjou, 75008 Paris
               
            
                  Tel.
               
               
                  :
               
               
                  +33 (0)1 53 89 80 00
               
            
                  Faksas
               
               
                  :
               
               
                  +33 (0)1 53 89 80 60
               
            
                  El. paštas
               
               
                  :
               
               
                  info@inao.gouv.fr
               
            INAO yra juridinio asmens statusą turinti viešoji administracinė įstaiga, pavaldi Žemės ūkio ministerijai.
      INAO atsako už kilmės nuoroda žymimų produktų gamybos sąlygų kontrolę.
      
                  Pavadinimas
               
               
                  :
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Adresas
               
               
                  :
               
               
                  59, Boulevard Vincent Auriol 75703 PARIS Cédex 13
               
            
                  Tel.
               
               
                  :
               
               
                  + 33 (0)1 44 87 17 17
               
            
                  Faksas
               
               
                  :
               
               
                  + 33 (0)1 44 97 30 37
               
            DGCCRF yra Ekonomikos, finansų ir pramonės ministerijos tarnyba.
      4.8.   Ženklinimas
      —